
ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА  ЗАПИСКА

ОТ

ИНЖ. ЧАНКА  КОРАЛСКА – ЗАМЕСТНИК – КМЕТ  „СТРОИТЕЛСТВО,

ИНВЕСТИЦИИ  И  РЕГИОНАЛНО  РАЗВИТИЕ“

ОТНОСНО: Подробен устройствен план – План за улична регулация /ПУП – ПУР/ за утвърждаване на трасе на обслужваща улица за осигуряване на транспортен достъп до ПИ с идентификатор 72151.1.4 по КК на землището на с. Твърдица, бивш имот 4 в масив 1, местност „Орлово гнездо“ по КВС на землището на с. Твърдица. 
УВАЖАЕМИ ОБЩИНСКИ СЪВЕТНИЦИ,
Постъпили са заявления с вх. № № 94-01-9793/3/09.12.2022 год., № 94-01-10593/8/07.12.2023 год. и № 94-01-9793/5/21.05.2024 год. от Веско Петров Колев и Янчо Весков Петров с искане за продължаване на процедура по одобряване на ПУП-ПУР за утвърждаване на трасе на обслужваща улица за осигуряване на транспортен достъп до ПИ с идентификатор 72151.1.4 по КК на землището на с.Твърдица, Община Бургас, бивш имот 4 в масив 1, местност „Орлово гнездо“ по КВС на землището на с. Твърдица.
С Решение № 26-12/26.10.2021 год. на Общински съвет Бургас е разрешено изработване на ПУП-ПУР за утвърждаване на трасе на обслужваща улица за осигуряване на транспортен достъп до ПИ с идентификатор 72151.1.4 по КК на землището на с. Твърдица.  
С настоящия ПУП-ПУР се осигурява транспортен достъп и обслужване на УПИ I и УПИ II, представляващи ПИ с идентификатор 72151.1.4 по КК на с. Твърдица, които са предмет на Подробен устройствен план - План за регулация и застрояване /ПУП-ПРЗ/ допуснат с Мотивирано предписание № 160/23.03.2007 год. на Зам. кмет на Община Бургас, с издадено удостоверение за приемане на проект за изменение на КККР № 25-179345-09.06.2025 год. Одобряването на ПУП-ПУР е необходимо условие за финализиране на преписката по одобряване на ПУП-ПРЗ.  

Съгласно ОУП на с. Твърдица, с. Маринка и с. Димчево, одобрен с Решение №28/18.02.2009 год. на Общински съвет Бургас, територията предмет на настоящия ПУП-ПУР, попада в територия предвидена за разширение на населеното място, в устройствена зона 1/Жм. 
Представеният ПУП-ПУР е изготвен върху актуална извадка от кадастрална карта на с. Твърдица, при съобразяване с влезли в сила ПУП в прилежащата територия.  

С ПУП-ПУР се предвижда трасето на новата обслужваща улица с о.т.40а-о.т.40б-о.т.40в-о.т.40г-о.т.40д да започне от о.т.40, част от уличната регулация на с.Твърдица,  и да се обвърже при о.т.9 по одобрен с Решение № 46-33/17.02 и 22.02.2011 год. на Общински съвет Бургас ПУП-ПУР, като трасето преминава през ПИ с идентификатор 72151.2.2 – държавна публична собственост, вид територия „територия на транспорта“, с начин на трайно ползване „За път от републиканската пътна мрежа“. С проектното предложение за ПУП-ПУР няма да се променят имотни граници в КК, за прилагането му не са необходими последващи процедури по придобиване в собственост на община Бургас и такива по реда на ЗОЗЗ и ЗГ, предвид което за одобряването му не е необходимо да бъде издадено удостоверение за приет проект по реда на чл.65 от Наредба № РД-02-20-5/15.12.2016 год. за съдържанието, създаването и поддържането на кадастралната карта и кадастралните регистри.

С ПУП-ПУР се предлага новата улица да е с улично платно 6м., като предвидения двустранен тротоар е с променлив габарит от 2.34м. до 6.03м. 
Към ПУП-ПУР е изработен трасировъчен чертеж с координатен регистър и баланс на територията, както и Проект по част „Пътна“, съдържащ ситуационно решение, надлъжни и напречни профили, и схема Организация на движението.
Проектът за ПУП-ПУР е разгледан на заседание на ОЕСУТ, проведено на 23.03.2022 год., и с решение обективирано в Протокол № 7/23.03.2022 год. по т.4 от дневния ред, е приет.  
Представено е Решение № БС-51-ПР/15.05.2024 год. на РИОСВ-Бургас, в което е указано да не се извършва оценка на въздействието върху околната среда.
ПУП-ПУР е обявен на заинтересуваните собственици по реда на чл.128, ал.1 от ЗУТ, чрез обнародване на съобщение в Държавен вестник бр.58/09.07.2024 год. Видно от Акт за приключило обявяване от 13.08.2024 год. в законоустановения срок не са постъпили възражения.

Предвид гореизложеното и на основание чл. 21, ал. 1, т. 11 от ЗМСМА и чл. 129, ал. 1 от ЗУТ, и като взех предвид Решение № БС-51-ПР/15.05.2024 год. на РИОСВ-Бургас, решение на ОЕСУТ изразено с Протокол № 7/23.03.2022 год. по т.4 от дневния ред и акт за приключило обявяване от 13.08.2024 год., предлагам Общински съвет Бургас да вземе следното:
Р Е Ш Е Н И Е:

На основание чл. 21, ал. 1, т. 11 от ЗМСМА, чл.129, ал.1 от ЗУТ Общински съвет Бургас одобрява Подробен устройствен план – План за улична регулация /ПУП – ПУР/ за утвърждаване на трасе на обслужваща улица за осигуряване на транспортен достъп до ПИ с идентификатор 72151.1.4 по КК на землището на с. Твърдица, бивш имот 4 в масив 1, местност „Орлово гнездо“ по КВС на землището на с. Твърдица.


 Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.


 Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.
Приложения: заявление с вх. № 94-01-9793/3/09.12.2022 год., заявление с вх. № 94-01-10593/8/07.12.2023 год.; заявление с вх. № 94-01-9793/5/21.05.2024 год.; Решение № 26-12/26.10.2021 год. на Общински съвет Бургас за разрешаване на изработване на ПУП-ПУР; ПУП-ПУР; Проект по част: Пътна; Протокол-решение № 7/23.03.2022 год. по т.4 от дневния ред на ОЕСУТ; Решение № БС-51-ПР/15.05.2024 год. на РИОСВ-Бургас; съобщение в Държавен вестник бр.58/09.07.2024 год.; Акт за приключило обявяване от 13.08.2024 год.
ИНЖ. ЧАНКА  КОРАЛСКА

Заместник кмет „Строителство,

инвестиции и регионално развитие“

